text: Eudemos fra Rhodos
  
  publiceret: 2011-03-29 13:30:44+02:00
  Eudemos fra Rhodos, 300-t. f.Kr., græsk filosof; elev af Aristoteles og medarbejder på forskningsprojektet i Lykeion. Det er uvist, om Aristoteles' Eudemiske Etik er dediceret til eller omarbejdet af ham. 
  Efter valget af Theofrast som leder af Lykeion grundlagde Eudemos sin egen skole på Rhodos. Der er bevaret en del fragmenter af Eudemos' værker, først og fremmest inden for logik, fysik og videnskabshistorie.